Diari Oficial de la Generalitat Valenciana


Sumari del DOGV 1741, del 10-03-1992 (1992/824184)

ORDRE de 28 de gener de 1992,- de la Conselleria de Cultura, Educació i Ciència, per la qual es fa pública la convocatòria per a la concessió d'Ajudes a la Producció 1992 de la Comunitat Valenciana.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/28/(2)/dof/vci/html**

### Dades del document

Número de DOGV
:   1741

Data del DOGV
:   10-03-1992

Secció del DOGV
:   DISPOSICIONS GENERALS

Número del document
:   1992/824184


Data del document
:   28-01-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 28 de gener de 1992, de la Conselleria de Cultura, Educació i Ciència, per la qual fa pública la convocatòria per a la concessió d'Ajudes a la Producció 1992 de la Comunitat Valenciana.  
L'article 3 de la Llei de la Generalitat Valenciana 4/1989, de 26 de juny, de l?Institut Valencià de la Joventut, atribueix a aquesta entitat autònoma, entre altres, la funció de potenciar la promoció sócio-cultural de la joventut.  
Per això, i de conformitat amb el que disposa la mencionada llei i la Llei de la Generalitat Valenciana 7/1991, de Pressupostos per a l?exercici de 1992,  
ORDENE:  
Article primer  
Fer pública la convocatòria per a la concessió d'Ajudes a la Producció 1992 de la Comunitat Valenciana, que es regirà per les bases que figuren en l'annex I d'aquesta ordre. Article segon.  
Les ajudes se satisfaran a càrrec de la línia de crèdit 406/000/92, per un import màxim de quatre milions (4.000.000) de pessetes.  
DISPOSICIONS FINALS  
Primera  
Faculte el Director General de l'Institut Valencià de la Joventut perquè dicte les normes complementàries que calguen a fi de dur a terme el que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 28 de gener de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Bases per les quals es regula la concessió de les Ajudes a la Producció 1992 de la Comunitat Valenciana  
1. Finalitat  
Aquesta convocatòria té com a objecte la promoció dels joves creadors, facilitant-los els mitjans econòmics necessaris per a la producció artística que els permeta una inserció sócio-professional en el món de la creació.  
2. Sol·licitants  
Poden sol·licitar aquestes ajudes els joves nascuts o residents a la Comunitat Valenciana, que no sobrepassen l?edat de 30 anys, per a projectes compresos en alguna de les modalitats definides en la base 3.  
3. Modalitats  
S'estableixen les següents modalitats:  
3.1. Creació àudio-visual (realitzada en vídeo, en format professional o industrial, o en cine de 16 mm).  
3.2. Dansa (producció d'un espectacle).  
3.3. Teatre (muntatge d'una obra de teatre).  
3.4. Música (enregístrament d'una maqueta i edició de discos de promoció).  
L'IVAJ gestionarà l?estrena de les obres corresponents als projectes seleccionats durant l'any 1992.  
4. Nombre d'ajudes i la seua quantia  
El jurat distribuirà la quantia de les ajudes en funció de la qualitat del projecte i del cost d'execució.  
5. Termini i formalització d'inscripcions  
5.1. Les sol·licituds es realitzaran per mitjà de la butlleta d'inscripció que figura en l'annex II acompanyat de la següent documentació:  
- currículum personal  
- fotocòpia del DNI  
- memòria explicativa de la proposta artística a realitzar, incloent-hi dibuixos i esbossos, fotografies en paper, característiques tècniques, suport, material, guió escenogràfic, tema, pressupost, etc., de manera que s'hi expresse amb la major claredat possible el que es pretén realitzar.  
5.2. Les sol·licituds s'hauran de presentar al registre general de l?Institut Valencià de la Joventut, als serveis territorials de la Conselleria de Cultura, Educació i Ciència, als centres d'informació de l'Oficina d'Informació, Iniciatives i Reclamacions o per qualsevol dels mitjans establerts per l'article 66 de la Llei de Procediment Administratiu.  
5.3. El termini de sol·licituds acabarà el dia 15 de juny de 1992  
6. Procés de Selecció  
6.1. Correspondrà al Director General de l?Institut Valencià de la Joventut la resolució d'aquesta convocatòria, a proposta del jurat, que estarà designat per el.  
6.2. L'adjudicació podrà declarar-se deserta totalment o parcial. En tot cas, la decisió del jurat serà inapel·lable.  
7. Obligacions dels beneficiaris  
Els beneficiaris d'aquestes ajudes queden obligats a:  
7.1. Finalitzar el projecte objecte de l'ajuda, en el període d'un any comptat des de la data de notificació de la concessió.  
7.2. Facilitar la supervisió periòdica del treball per l?IVAJ.  
7.3. Lliurar una còpia en vídeo, si es tracta de creació àudio-visual, dansa o teatre, o en àudio si és un treball musical.  
7.4. Sotmetre's a les actuacions de control financer que correspon a la Intervenció General en relació amb les ajudes concedides.  
7.5. Comunicar a l?IVAJ l?obtenció de subvencions o ajudes per a la mateixa finalitat procedent de qualsevol administració o ens públics.  
7.6. Els beneficiaris hauran d'acreditar, si escau, que es troben al corrent de les seues obligacions tributàries i de la Seguretat Social en la forma que determina l?Ordre de 7 de gener de 1991, de la Conselleria d'Economia i Hisenda.  
8. Concessió d'ajudes  
8.1. L'import de les ajudes es farà efectiu de la següent manera:  
- El 50 per cent de l'import en fer-se pública la concessió.  
- El 50 per cent restant en finalitzar el projecte.  
9. Drets de publicació L'Institut Valencià de la Joventut es reserva el dret de publicar aquelles dades considerades d'interès de la butlleta d'inscripció per a la promoció dels joves creadors.  
10. Acceptació de les bases  
L'incompliment de qualsevol de les obligacions assenyalades en la base setena farà nul·la la concessió de l'ajuda i obligarà al reemborsament de la quantitat percebuda, d'acord amb el que estableix la Llei de Pressupostos de la Generalitat Valenciana per a 1992. La participació en aquesta convocatòria comporta la plena acceptació d'aquestes bases.  
ANNEXII  
Ajudes a la Producció 1992   
Butlleta d'inscripció  
Cognoms i nom..., adreça, C/..., núm..., pis..., porta..., telèfon..., CP..., localitat..., província:..., DNI...   
Si es tracta d'un grup o col·lectiu:  
Denominació...   
Participants:  
Nom..., edat..., edat..., edat..., edat...   
Modalitat (marqueu amb una X el que pertoque)  
Creació àudio-visual (realitzada en vídeo format professional o industrial, o en cinema de 16 mm)...   
Dansa (producció d'un espectacle)....  
Teatre (muntatge d'una obra de teatre)...   
Música (enregistrament de maquetes i edició de discos de promoció)...   
Sol·licite em siga concedida una de les ajudes convocades per a Ajudes a la Producció 1992, en la modalitat indicada més amunt.  
Amb aquesta finalitat, adjunte la documentació exigida en la base 5.1....,... de 1992  
Firma,  
DIRECCIO DE L'INSTITUT VALENCIA DE LA JOVENTUT


Còpia Permalink ELI